
_START_ARTICLE_
Feldberg
_START_SECTION_
Geografi
_START_PARAGRAPH_
Feldberg ligger sydøst for Freiburg im Breisgau, og er omgivet af  landsbysamfundene Hinterzarten, Titisee, Menzenschwand, Bernau og Todtnau. Fra den højeste top er der et plateau   2 km mod sydøst til toppen Seebuck (1.448 m). Herfra går en dyb dal mod nordøst, blandt andet søen  Feldsee ligger. Andre dale omkring Feldberg er Zastlertal i nordvest og Wiesental i sydvest. _NEWLINE_Stationen Feldberg-Bärental,  er den højest beliggende jernbanestation i Tyskland (967 moh). Fra stationen går der busrute til skiliftene i Seebuck.
_START_SECTION_
Klima
_START_PARAGRAPH_
Den årlige middeltemperatur er omkring 3 °C. Den normale årsnedbør er på 2.114 mm, og det meste af dette falder som sne. August er den eneste måned som ikke har haft snefald på toppen.
_START_SECTION_
Sport og fritid
_START_PARAGRAPH_
Feldberg er det største skicenter i Tyskland udenfor Alperne. Den første skilift blev bygget i 1907. I dag er der omkring 28 skilifte og over 50 km pister på bjerget. Turisme er derfor hovederhverv for indbyggerne på egnen.